যে সময় দিল্লি থেকে এই প্রতিনিধিরা অবশেষে শ্রীনগর গিয়ে পৌঁছলেন, সেই সময়ের মধ্যে এই ‘ভূস্বর্গের’ উপত্যকায় অনেক রক্ত গড়িয়ে গেছে। প্রায় টানা দু’মাস গণবিক্ষোভ চলার সুবাদে কারফিউ দৈনন্দিন জীবনের অঙ্গ হয়ে দাঁড়িয়েছে। প্রাণ দিতে হয়েছে দু’জন পুলিশকর্মী-সহ ৭১ জন মানুষকে। বিক্ষোভকারীদের ঢিলের জবাবে জওয়ানদের ছররা গুলিতে চোখ নষ্ট হয়ে হাসপাতালে ভর্তি কয়েক ডজন কিশোর-কিশোরী। জেলে বন্দি কয়েক হাজার।